આ અંગે એલજી હોસ્પિટલના મેડિકલ સુપરિન્ટેન્ડેન્ટ ડો. રાજેશ શાહે જણાવ્યું હતું કે વાઇરસના રેજિસ્ટન્સ હવે વધી ગયા છે. થોડી ગરમી પછી અચાનક ઠંડી વધવાથી મિશ્ર ઋતુમાં બેકટેરિયાનો પાવર વધે છે અને ઝડપથી શરદી, ખાંસી, તાવ, ઇન્ફેક્શનથી દર્દીઓ પીડાય છે. વાતાવરણના પલટાના કારણે જ વાઇરલ ઇન્ફેક્શન વધે છે. માટે દર્દીએ ખાસ કરીને ડોક્ટરનો સંપર્ક કરીને તાત્કાલિક દવા લઇને ન્યુમોનિયા જેવા રોગથી બચવું જોઇએ.